Ho ngodisa tlhokomelo e theilweng baahing mmoho le tshebeletso ya tshehetso bakeng sa maqheku | South African Government
Ho ngodisa tlhokomelo e theilweng baahing mmoho le tshebeletso ya tshehetso bakeng sa maqheku
Dintlha ka | O lokela ho etsang | Nako ya tshebetso | Ditjeo ke bokae | Diforomo tse tlatswang | Dintlha tsa ho iteanya
Mabapi le bo ngodisa tlhokomelo e theilweng baahing mmoho le tshebeletso ya tshehetso bakeng sa maqheku
Ha o batla ho fana ka tlhokomelo e theilweng baahing mmoho le tshebeletso ya tshehetso maqhekung a haufi le moo o dulang, o ka etsa kopo ho Molaodi Kakaretso Ofising e haufi le wena ya Lefapha la Ntshetsopele ya Setjhaba.
Tlhokomelo e theilweng baahing e netefatsa hore maqheku a fumana tlhokomelo le tshehetso ka boiketlo malapeng a bona hara baahi ka ho ya ka moo ho ka kgonahalang.
O lokela ho etsang
E ya ofising e haufi ya Lefapha la Ntshetsopele ya Setjhaba.
Tlatsa Foromo ya 2
Romela ho latelang:
morero wa kgwebo wa mokgatlo le lenane la ditshebeletso tseo mokgatlo wa hao o fanang ka tsona
mabitso le dikhopi tse tiiseditsweng tsa di-ID tsa ditho tsa mokgatlo
molao wa motheo wa mokgatlo
setifikeiti sa ngodiso ya Mokgatlo o sa Etseng Diprofiti (NPO), haebe o ngodisitse jwalo ka NPO
ditifikeiti kapa ditokomane dife kapa dife tse ding tsa ngodiso tse ka tshehetsang kopo
ditatemente tsa ditjhelete tse hlakisitsweng bakeng sa bonyane dikgwedi tse tsheletseng
mabitso le dintlha tsa moo o ka iteangwang le Bahlakisi ba dibuka tsa ditjhelete
tlhahisoleseding ya boitshetleho ha ho fumanwe dineelo tsa nakong e fetileng tsa ditjhelete
fana ka referense le dintlha tsa ho iteanya tsa batho/mokgatlo o tshehetsang kopo
bolela mehlodi yohle ya thuso tsa ditjhelete/kuno
ngodisa lenane la baamohedi. Ngodisa mabitso a ditho tsohle tse fanang ka ditshebeletso.
Mosebeletsi wa setjhaba o tla le etela ho tla etsa bonnete ba hore o kgotsofaditse ditebello tsa Molaodi Kakaretso tsa hore mokgatlo wa hao o tla tsamaiswa le ho tshwarwa ka ho latela melawana le maemo a amohelehileng
Ha o tshwaneleha, o tla nehwa setifikeiti sa ngodiso – Foromo ya 3.
Ha o ngodisitswe e be o hloleha ho latela melawana le maemo a amohelehileng a naha, Molaodi kakaretso a ka fedisa le ho ngololla mokgatlo wa hao nakong efe kapa efe ka mora tsebiso ya kgwedi e le nngwe e fuweng mokgatlo wa hao mmoho le baamohedi ba tshebeletso eo o fanang ka yona.
Re kopa hore o ele hloko: Tlhokomelo yohle e theilweng baahing mmoho le dtshebeletso tsa tshehetso di behwa leihlo le ho lekolwa selemo le selemo ho etsa bonnete ba hore ho laelwa melawana le maemo a amohelehileng a naha ka tsela e tswelang pele.
Nako ya tshebetso
Ho ka nka matsatsi a mahlano ho sebetsa kopo ya hao.
Ditjeo ke bokae
Ha ho na tjeho.
Diforomo tse tlatswang
Diforomo tsohle di fumaneha ofising e haufi le wena ya Lefapha la Ntshetsopele ya Setjhaba.
Dintlha tsa ho iteanya